4. Grupuri de straturi
| Cap. 8. Combining Images |

## 4. Grupuri de straturi

Această posibilitate a apărut odată cu GIMP-2.8.

Aveți posibilitatea să grupați straturi care au asemănări într-un mod asemănător unui arbore. Deci, lista de straturi devine mai ușor de gestionat.

Crearea unui grup de straturi

  Puteți crea un grup de straturi apăsând clic pe butonul Creează un nou grup de straturi din partea de jos a stratului de dialog,

  prin intermediul Strat → Nou grup de straturi, sau prin intermediul meniului contextual al dialogului strat.

  Acest grup de straturi goale apare chiar deasupra stratului curent. Este important să-i dați un nume sugestiv (dublu-clic sau F2 pe nume, sau utilizați Editează atributele de strat în meniul contextual obținut prin clic dreapta pe dialogul strat, pentru editarea acestuia), altfel veți realiza confuzii atunci când sunt create mai multe.

  Aveți posibilitatea să creați mai multe grupuri de straturi și puteți să le înglobați , adică un grup de straturi poate fi inclus într-un altul.

Adăugarea straturilor la un grup de straturi

  Aveți posibilitatea să adăugați straturi existente unui grup de straturi prin clic și glisare.

  | Notă
  Mâna reprezentând indicatorul mausului trebuie să se micșoreze înainte de a elibera butonul mausului O linie subțire orizontală marchează unde va fi stabilit noul strat.

  Pentru a adăuga un strat nou grupului de straturi curent, apăsați clic pe Creare strat nou în partea de jos a stratului de dialog, sau se poate folosi comanda Strat nou din meniul imagine.

  Când un grup de straturi nu este gol, apare o pictogramă „>”. Apăsând clic pe ea, puteți plia/desfășura lista de straturi.

  Straturile care aparțin unui grup de straturi sunt ușor indentate la dreapta, permițându-vă să cunoașteți cu ușurință ce straturi fac parte din grup.

Vizibilitate

  Dacă un grup de straturi este făcut invizibil folosind pictograma ochi, dar încă deschis (astfel încât straturile din interiorul grupului sunt afișate în listă), există un ochi marcat în afară de straturile care sunt în interiorul grupului pentru a indica faptul că aceste straturi nu sunt afișate în proiectul final al imaginii, dar teoretic sunt vizibile în grupul de straturi.

Ridicarea și coborârea grupurilor de straturi

  Aveți posibilitatea să ridicați și să coborâți grupurile de straturi din dialogul strat, așa cum procedați cu straturile normale: clic și glisare, utilizând tastele săgeată sus și jos din partea inferioară a dialogului strat.

Duplicarea unui grup de straturi

  Aveți posibilitatea să duplicați un grup de straturi: apăsați clic pe butonul Creează duplicat al stratului sau apăsați clic dreapta și selectați comanda Duplică stratul din meniul contextual.

Mutarea grupurilor de straturi

  Aveți posibilitatea de Mutare a grupului de straturi în altă imagine prin clic și glisare. Puteți, de asemenea, să-l copiați-lipiți folosind CTRL-C și Ctrl-V: apoi, veți obține o selecție plutitoare care trebuie ancorată (butonul ancoră din partea de jos a dialogului strat).

  Puteți, de asemenea, Muta un grup de staturi pe canava: se face duplicarea grupului în grup. Înlănțuiți toate straturile din grupul de straturi duplicat, activați instrumentul mutare, apoi, în imagine, mutați stratul tematic. Aceasta este o modalitate de a multiplica obiecte multi-strat într-o imagine.

Ștergerea unui grup de straturi

  Pentru a șterge un grup de straturi, apăsați clic pe butonul cruce roșie din partea de jos a dialogului strat sau apăsați clic dreapta și selectați Șterge stratul.

Înglobare grupuri de straturi

  Atunci când un grup de straturi este activat, puteți adăuga un alt grup în interiorul acestuia cu comanda „Adaugă un nou grup de straturi”. Nu pare a fi nici o limită, cu excepția memoriei, la numărul de grupuri de straturi înglobate.

Moduri și grupuri de straturi

  Un mod de strat aplicat unui grup de straturi acționează doar pe straturile care se află în acest grup. Un mod de strat deasupra unui grup de straturi acționează pe toate straturile de dedesubt, în afara și în interiorul grupurilor de straturi.

  Imagine originală

  Fig. 8.33. Modul strat în sau în afara grupului de straturi

  Am adăugat un strat alb în Grupul de straturi cu modul de saturație: numai pătratul și triunghiul sunt gri.

  Am adăugat un strat alb în afara grupului strat cu modul de saturație: toate straturile de dedesubt sunt gri, stratul de fundal, de asemenea.

  Începând cu GIMP-2.10, grupurile de straturi au un mod de strat special: Trecere prin. Acest mod există numai dacă un grup de straturi este activ.

  Când acest mod este utilizat în loc de oricare altul, straturile din interiorul grupului de straturi se vor comporta ca și ar fi o parte a stivei stratului, care nu aparține grupului. Straturile din cadrul grupului se amestecă cu straturile de mai jos, în interiorul și în afara grupului.

  În timp ce cu modul normal, straturile din cadrul unui grup sunt tratate ca în cazul în care acestea au fost un singur strat, care este apoi amestecat cu alte straturi de mai jos în stivă; un modificator dintr-un strat din interiorul grupului amestecă straturile de mai jos numai în grup.

  Mai multe detalii despre modul „Trece prin” apar în Pass-through .

Opacitate

  Când este activat un grup de straturi, modificările de opacitate se aplică tuturor straturilor din grup.

Mască strat

  De la GIMP-2.10, sunt posibile măști pe grupuri de straturi. Funcționează în mod similar cu măștile de strat obișnuit, cu următoarele considerente.

  Dimensiunea măștii grupului este identică cu dimensiunea grupului în orice moment (de exemplu, caseta de încadrare a copiilor săi). Când dimensiunea grupului se modifică, masca este trunchiată la dimensiunea nouă — zonele măștii care se încadrează în afara limitelor noi sunt eliminate, iar suprafețele nou adăugate sunt umplute cu negru (și, prin urmare, sunt transparente în mod implicit).

  Desigur, aveți încă posibilitatea să adăugați o mască de strat la un strat din grup pentru a masca o parte a stratului:

  Am adăugat o mască strat alb (opacitate completă) la stratul de triunghi.

3. Creating New Layers |  | Cap. 9. Text Management

Report an error in the bug tracker